Ŝ. An-Ski

Ŝ. An-Ski (ankaŭ Szymon An-ski, Semen Akimoviĉ An-skij, Anski, fakte Ŝlojme (Salomon) Zajnvel RapoportAn-ski  en Pola Judisma Vortaro, nask. la  en Ĉaŝniki, m. la  en Otwock) estis juda verkisto, publicisto kaj esploristo de folkloro, verkanta en la rusa kaj jido. Li eble estas plej fama por esti la aŭtoro de la fama teatraĵo "Dibuk" (Obsedo) kaj de la movada himno de la Bundisma organizo, "Ha-Ŝvua" (La ĵuro).

Li frue aliĝis al la socialisma movado kiel aktivulo kaj organizinto. Li laboris en diversaj metioj, forĝisto, bindisto de libroj kaj pli, kaj por vivteni kaj por proksime koni la vivojn de la amasoj da laboristoj en Rusio. Liaj unuaj rakontoj estis skribitaj en la rusa, sed iliaj temoj estis el la vivo de la judoj de Rusio. Ek de 1894 ĝis 1900 li ekziliĝis al Parizo, funkciinta kiel la sekretario de la rusa filozofo-revoluciulo Pjotr Lavrov. En 1905 li revenis al Rusio, forlasis sian rusan verkon kaj komencis verki en la jida.

Sub influo de la rusa movado de "narodnik", Anski interesiĝis en etnografio, same kiel en socialismo, kaj iĝis politika aktivulo. Inter 1911 kaj la eksplodo de la Unua Mondmilito en 1914, li estris etnografiajn ekspediciojn al variaj judaj urboj. Dum la Unumondo-Milito, li dediĉis sin al la helpo kaj savo de judaj komunumoj kiuj estis difektitaj kaj detruitaj en la milito. An-Ski estis unu el la pioniroj en kolektado kaj kolektado de judaj popolaj fabeloj, melodioj kaj kantoj en Rusio.

En 1917, post la Rusa Revolucio, li estis elektita ano de la Rusia Konstitucia Asembleo kiel deputito el la Socialista Revolucia Partio."S. Ansky (1863-1920)". Jewish Heritage Online Magazine. Alirita en 2009-11-04. 

 En Esperanto aperis 
 Dibuk. Inter Du Mondoj, trad. Izrael Lejzerowicz, 1927
 La vivo de homo, Literatura Mondo, trad. Icek Jurysta, 1923
 La ĵuro, trad. Nikolao Nekrasov, Proletaria Kantaro 1924La ĵuro en Vikifontaro

 Referencoj 

 Eksteraj ligiloj 

 Skanitaj verkoj de An-ski en la retejo Polona

Kategorio:Jidlingvaj verkistoj
Kategorio:Judaj verkistoj
Kategorio:Bundistoj
Kategorio:Polaj judoj
Kategorio:Rusiaj judoj